wickkiey/tamil-wikipedia-markdown huggingface dataset:
# நான்காம் இந்திரன்


**நான்காம் இந்திரன்** (Indra IV ஆட்சிக்காலம் 973-982 ), என்பவன் கடைசி இராஷ்டிரகூட மன்னனும், மேலைக் கங்கர் மன்னன் இரண்டாம் மாறசிம்மனின் மருமகனும் ஆவான். இரண்டாம் மாறசிம்மன் இராஷ்டிரகூடப் பேரரசை நிலைப்படுத்த முயன்றும் அது வீணாய்ப் போனது. இராஷ்டிரகூட மரபு வரலாற்றிலிருந்து மறைந்து போனது. எனினும், இராஷ்டிரகூட மரபுடன் தொடர்புடைய குலங்கள் இராஷ்டிரகூட பேரரசு வலிமையாக இருந்த காலகட்டத்தில் ஆட்சியை விரிவாக்கம் செய்த போது இந்தியாவின் பல்வேறு பகுதிகளிலும் ஆட்சிசெய்து வந்தது. இந்த மரபைச்சேர்ந்த இராஜஸ்தான் கிளைகள் போன்றவை மேலும் பல நூற்றாண்டுகள் ஆட்சி செய்தன.  

## மேற்கோள்
-
# பிலிப்பைன் அடொபோ



***அடொபா*** (*Adobo*, பிலிப்பினோ மொழி: "ஊறல்," "சுவைச்சாறு" அல்லது "பதப்படுத்தல்") பிலிப்பீன்சு சமையலில் புகழ்பெற்ற ஓர் உணவும் சமையல் முறையும் ஆகும். இதில் புளிங்காடி அல்லது சோயா சுவைச்சாற்றில் ஊறவைத்த இறைச்சி, கடலுணவு, அல்லது காய்கனிகளும் வெள்ளைப்பூண்டும் பயன்படுத்தப்படுகின்றன. இவை எண்ணெயில் இளஞ்சிவப்பாக வறுக்கப்படுகின்றன அல்லது ஊறலாகச் சூடாக்கப்படுகின்றது. சில நேரங்களில் இது பிலிப்பீன்சின் அலுவல்முறையில்லாத தேசிய உணவாகக் கருதப்படுகின்றது.  
## காட்சியகம்

## மேற்சான்றுகள்

## வெளியிணைப்புகள்
# வார்ப்புரு:தமிழ்த் தேசிய அரசியல்

| '''
<font size=3>**தமிழ்த் தேசிய அரசியல்**</font>
''' |  |
| --- | --- |
| <div>
**இயங்காத தமிழ்த் தேசியக் கட்சிகள்**
</div>
நாம் தமிழர் (ஆதித்தனார்)

தமிழ் தேசிய கட்சி |  |
| <div>
**தற்போதியங்கும் தமிழ்த்தேசியக் கட்சிகள்**
தமிழ்த் தேசியப் பேரியக்கம்

</div> |  |
| <div>**தமிழ்த் தேசியக் கட்சிகளின் தலைவர்கள்**</div>
ஈ. வெ. கி. சம்பத் | } |
<noinclude>  

</noinclude>
# பொட்டாசியம் தாலிமைடு


**பொட்டாசியம் தாலிமைடு** (*potassium phthalimide*) என்பது C<sub>8</sub>H<sub>4</sub>KNO<sub>2</sub> என்ற மூலக்கூறு வாய்பாடு கொண்ட ஒரு வேதியியல் சேர்மமாகும். இது வணிகரீதியாக கிடைக்கிறது. பொதுவாக பஞ்சு போன்று, மிகவும் வெளிர் மஞ்சள் நிறப்படிகங்களாகக் காணப்படுகிறது. இது தாலிமைடின் பொட்டாசியம் உப்பு ஆகும். பொட்டாசியம் ஐதராக்சைடுடன் தாலமைடின் சூடான கரைசலைச் சேர்த்து தேவைக்கேற்ப பொட்டாசியம் தாலிமைடு வீழ்படிவாக்கப்படுகிறது.  

காப்ரியல் தொகுப்பு வினையில் அமீன்கள் தயாரிக்கும்போது இச்சேர்மம் வினையூக்கியாக பயன்படுகிறது.  
:
# ஜூன் டியானே ரபேல்



**ஜூன் டியானே ரபேல்** (*June Diane Raphael*, பிறப்பு: ஜனவரி 4, 1980) ஒரு அமெரிக்க நாட்டுத் திரைப்பட நடிகை, நகைச்சுவையாளர் மற்றும் எழுத்தாளர் ஆவார். இவர் சோடியாக், இயர் ஒன் போன்ற பல திரைப்படங்களில் நடித்துள்ளார். இவர் பல தொலைக்காட்சித் தொடர்களில் நடித்துள்ளார்.
# நர்மதா மாவட்டம்



நினவு ஒற்றுமைக்கான சிலை, நர்மதா மாவட்டம்]]  
**நர்மதா மாவட்டம்** (Narmada district) இந்தியாவின், குஜராத் மாநிலத்தில் 33 மாவட்டங்களில் ஒன்று. இது மத்திய குஜராத்தில் அமைந்துள்ளது. இம் மாவட்டத் தலைமையகம் ராஜ்பிப்லா நகராகும்..  

மாவட்டத்தின் பரப்பளவு 2,755 சதுர கிலோ மீட்டர். மக்கள் தொகை 5,90,379 . குஜராத்தில் மக்கட்தொகை கொண்ட மாவட்டங்களில் இது மூன்றாவதாகும்.  

## அமைவிடம்

வடக்கே வதோதரா மாவட்டம், கிழக்கே மகாராஷ்டிர மாநிலம், தெற்கே தபி மாவட்டம், மேற்கே பரூச் மாவட்டம் எல்லைகளாக கொண்டமைந்துள்ளது நர்மதா மாவட்டம்.  

## வரலாறு
வதோதரா மாவட்டம் மற்றும் பரூச் மாவட்டம் ஆகியவற்றின் சில வருவாய் வட்டங்களைக் கொண்டு இம்மாவட்டம் 2 அக்டோபர் 1997இல் உருவானது.  

## வருவாய் வட்டங்கள்
நர்மதா மாவட்டம் ஐந்து வட்டங்களைக் கொண்டது.  
1. நாண்டோட்
1. சக்பாரா
1. டெடியாபாடா
1. திலக்வாடா
1. கருடேஸ்வர்

## பொருளாதாரம்
2006இல் இந்திய நடுவண் அரசின், பஞ்சாயத்து ராஜ் அமைச்சகம் அறிவித்த இந்தியாவின் 640 மாவட்டங்களில், பொருளாதாரத்தில் மிகவும் பின்தங்கிய மாவட்டங்கள் என அறிவிக்கப்பட்ட 250 மாவட்டங்களில் நர்மதா மாவட்டமும் ஒன்று.  

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, இம்மாவட்ட மக்கட்தொகை 590,379.  
மக்கட்தொகை அடர்த்தி, ஒரு சதுர கி.மீட்டருக்கு 214 நபர்கள்.  
பாலினவிகிதம் 1000 ஆண்களுக்கு 960 பெண்கள். எழுத்தறிவு விகிதம் 73.29%.  

## சுற்றுலாத் தலங்கள்
- ஒற்றுமைக்கான சிலை
- சர்தார் சரோவர் அணை
- கெவாடியா
- சூல்பனேஸ்வர் காட்டுயிர் காப்பகம்
- நீனை அருவி

## இதனையும் காண்க
- கெவாடியா தொடருந்து நிலையம்
# மோர்பி மாவட்டம்



**மோர்பி மாவட்டம்** (Morbi district) இந்தியாவின் குஜராத் மாநிலத்தில் 15 ஆகஸ்டு 2013-இல் புதிதாக துவக்கப்பட்ட 7 புதிய மாவட்டங்களில் ஒன்றாகும். இம்மாவட்டம் இந்தியாவின், குஜராத் மாநிலத்தின் 33 மாவட்டங்களில் ஒன்று. மாவட்டத் தலைமையகம் மோர்பி நகரம் ஆகும். இது ராஜ்கோட் நகரத்திலிருந்து 60 கிலோ மீட்டர் தொலைவில் உள்ளது. பிரித்தானிய இந்தியாவின் ஆட்சியில் இம்மாவட்டப் பகுதிகளை மோர்பி சமஸ்தானம் ஆண்டது.  

மோர்பி மாவட்டத்திற்கு, வடக்கே கட்ச் மாவட்டம், கிழக்கே சுரேந்திரநகர் மாவட்டம், தெற்கே ராஜ்கோட் மாவட்டம், மேற்கே ஜாம்நகர் மாவட்டம் எல்லைகளாக அமைந்துள்ளது.  

## பெயர்க்காரணம்
குஜராத்தி மொழியில் மோர்பி எனில் மயில் எனப் பொருள். பூஜ் நாட்டு மன்னர் (king of Bhooj) மயில் எனப்பொருள் விளங்கும்படி இப்பகுதிக்கு மோர்பி எனப் பெயரிட்டார்.  

## மக்கள் வகைப்பாடு
2011-ஆம் ஆண்டு கணக்கெடுப்பு படி, மோர்பி மாவட்ட மக்கட்தொகை 9,60,329 ஆகும். இதன் பரப்பளவு 4871.5 சதுர கி.மீ., ஆகும். ஒரு சதுர கிலோ மீட்டருக்கு மக்கள்தொகை அடர்த்தி 207 நபர்கள். மாவட்ட சராசரி எழுத்தறிவு 84.59% ஆகும்.  

## மாவட்ட நிர்வாகம்
இம்மாவட்டம் 5 வருவாய் வட்டங்களும், 349 கிராம ஊராட்சிகளும் கொண்டது.  
### வருவாய் வட்டங்கள்
1. மோர்பி
1. மாலியா
1. டங்காரா
1. வாங்கனேர்
1. ஹல்வத்
## இதனையும் காண்க
- மோர்பி சமஸ்தானம்
# தண்டி



முடிவில் தண்டி கடற்கரையில் உப்பை அள்ளும் காந்தியடிகள்]]  
**தண்டி** (Dandi), இந்தியாவின், குஜராத் மாநிலத்தின் நவ்சாரி மாவட்டத்தில் , நவ்சாரி நகரை ஒட்டி அமைந்த கடற்கரை கிராமம்.  

1930ஆம் ஆண்டில், உப்பு மீதான வரியை நீக்கக் கோரி, பிரித்தானிய அரசுக்கு எதிரான உப்புச் சத்தியாகிரகப் போராட்டத்தின் ஒரு பகுதியாக மகாத்மா காந்தியடிகள் தலைமையில், அகமதாபாத் நகரத்திலிருந்து தண்டி கடற்கரை கிராமம் வரை தொடர்ந்து 24 நாட்கள் ஆயிரக்கணக்கான தொண்டர்களுடன் ஊர்வலமாக நடந்து, தண்டி கடற்கரையில் உப்பை அள்ளினார்.. காந்தியடிகளின் தண்டி யாத்திரை நினைவாக இந்திய அரசு, சபர்மதி முதல் தண்டி வரை செல்லும் சாலையைச் சுற்றுலா மையமாக்க முடிவு செய்துள்ளது.  

காந்தி அடிகளின் **தண்டி** உப்புச் சத்தியாகிரகம் போராட்டத்தினை நினைவுகூரும் வகையில் நினைவுச் சின்னம் எழுப்ப அரசு முடிவு செய்துள்ளது.
# கோழிப்புக்கை

**கோழிப்புக்கை** என்பது ஈழத்தின், குறிப்பாக வடமராட்சிப் பகுதியிலும், ஈழத்தமிழர்கள் புலம்பெயர்ந்த நாடுகளிலும் உண்ணப்படும் ஒரு சிறப்பு உணவாகும். பச்சரி, நாட்டுக்கோழி இறைச்சி, மரக்கறிகள், சுவைப்பொருட்கள் பாவித்து குழையச் செய்யப்படும் உணவு கோழிப்புக்கை ஆகும். இது ஒரு வகைப் பொங்கல் ஆகும். புக்கை என்பது பொங்கலைக் குறிக்க ஈழத்தில் வழங்கும் சொல் ஆகும்.  

இது வட இந்திய உணவான பிரியாணியுடன் ஒப்பிடத்தக்க, ஆனால் சுவையிலும் செய்முறையிலும் கணிசமாக மாறுபட்ட உணவாகும்.
# மயானக் கொள்ளை

**மயானக் கொள்ளை** (*Mayana Kollai*) திருவிழா சிவராத்திரியை அடுத்த மாசி மாத அமாவாசையன்று தமிழகத்திலுள்ள அங்காள பரமேசுவரி ஆலயங்களில் கொண்டாடப்படுகின்றது. இவற்றில் மேல்மலையனூர் கோவிலில் கொண்டாடப்படும் மயானக் கொள்ளை முதன்மையானதாகும். மீனவர்கள் வணங்கும் தெய்வமாக அங்காள பரமேசுவரி அம்மன் விளங்குவதால் இக்கொண்டாட்டங்கள் முதன்மையாக மீனவ சமுதாயங்களில் பரவலாகக் கொண்டாடப்படுகின்றது.  

## பழங்கதை வரலாறு
துவக்கத்தில் படைப்புக் கடவுள் நான்முகனுக்கு ஐந்து தலைகள் இருந்தன. பார்வதி தேவி, பிரம்மனின் ஐந்து தலையைப் பார்த்து சிவன் என்று நினைத்து வணங்கினார். இதனைக் கண்டு நகைத்ததால் சினம் கொண்ட பார்வதி சிவனிடம் முறையிட, பிரம்மாவின் ஒரு தலையை சிவன் கொய்துவிட்டார். கொய்யப்பட்ட பிரம்மனின் தலை சிவனின் கையில் ஒட்டிக்கொண்டது. அதையே பிச்சைப் பாத்திரமாக ஏந்தி ஈசன் பிச்சையெடுக்கும் நிலை ஏற்பட்டது. போடப்படும் உணவையெல்லாம் கபாலமே விழுங்கிவிட்டதால், உலகுக்கே படியளக்கும் ஈசனுக்கே உணவு கிட்டவில்லை.  

இந்த நிலையில், பிரம்மாவின் தலை கொய்யப்பட்டதற்குப் பார்வதியே காரணமெனக் கருதிய சரஸ்வதி தேவி, பார்வதியை "கொடிய உருவத்துடன் நீ இடம் இல்லாமல் அலைந்து புற்றையே வீடாகக் கொண்டு வாழ்வாய்!' எனச் சாபமிட்டாள். அதன்படி பார்வதி பூவுலகில் பல இடங்களுக்குச் சென்று முடிவில் மலையரசுனுக்கு உரிமையான ஒரு நந்தவனத்தில் தவம் இருக்கத் தொடங்கினாள். அங்கு காவலுக்கு இருந்த மீனவக் காவலாளி தடுத்தும் புற்றால் தன்னை மூடிக் கொண்டு அங்காள பரமேஸ்வரியாகக் கோவில் கொண்டாள். மலையரசன் புற்றைக் கலைக்க முற்பட, அவன் தன் ஆற்றலை இழந்தான். இதனால் வந்திருப்பது அம்மையே என அனைவரும் அறிந்தனர். மலையனூர் என அறியப்பட்ட இவ்விடத்தில் இன்றும் மீனவ சமூகத்தினரே சேவை செய்கின்றனர்.  

இந்தக் கோவிலிற்குச் சிவன் வர, அங்காள பரமேஸ்வரி சிவன் கையிலிருந்த கபாலத்தில் சுவையான உணவை இட்டாள். எல்லாவற்றையும் கபாலம் விழுங்கிவிட, மகாலட்சுமியின் பரிந்துரைப்படி அம்மன் மூன்றாவது கவளத்தைக் கைதவறியது போலக் கீழே போட்டாள். உணவின் சுவையால் கவரப்பட்ட கபாலம், அதை உண்ண சிவனின் கரத்தைவிட்டு நீங்கி கீழே போனது; பிரம்ம கபாலம் மீண்டும் ஈசனின் கைகளை அடைய முடியாதபடி அதைத் தன் காலால் மிதித்து பூமியில் ஆழ்த்திவிட்டாள். இந்த நாளே மயானக் கொள்ளை திருவிழாவாகக் கொண்டாடப்படுகின்றது.  

## மேற்சான்றுகள்
# மத்திய தமிழ்


**தஞ்சாவூர் தமிழ்** *(The Thanjavur Tamil dialect* ) என்பது தமிழகத்தின் மத்திய பகுதிகளான தஞ்சாவூர், திருவாரூர், நாகப்பட்டினம், மயிலாடுதுறை காரைக்கால் மற்றும் திருச்சி மாவட்டங்களில் பேசப்படும் பேச்சு மொழியாகும். தஞ்சாவூர் தமிழகத்திற்கு அண்டையிலுள்ள கடலூர் மற்றும் புதுக்கோட்டை மாவட்டங்களிலும் கிட்டத்தட்ட இப்பேச்சு மொழியே பேசப்படுகிறது . மதுரைத் தமிழும் மத்தியப் பேச்சுத்தமிழ் மற்றும் இலங்கை வட்டார மொழிகளும் தமிழ் மொழியின் தூய்மையான பேச்சுத்தமிழ் வடிவங்களாகக் கருதப்படுகின்றன. இவையே தரப்படுத்தப்பட்ட பேச்சுத் தமிழாகவும் திகழ்கின்றன. தமிழ் மொழியில் காணப்படும் பல்வேறு வகையான பேச்சுத்தமிழ் வழக்காறுகளில் மத்தியப் பேச்சுத்தமிழ் கிட்டத்தட்ட பிராமணத் தமிழ் வகையுடன் நெருக்கம் கொண்டுள்ளது .குறிப்பாக உயர் சாதிப் பிரிவினர்களாக கருதப்படும் வெள்ளாளர்கள் மற்றும் முதலியார்கள் இப்பேச்சுத் தமிழைப் பேசுகிறார்கள்.  

தஞ்சாவூர் தமிழ் பேசும் ஊர்கள் :-  
1. சிதம்பரம்
1. சீர்காழி
1. மயிலாடுதுறை
1. திருவிடைமருதூர்
1. குத்தாலம்
1. கும்பகோணம்
1. தரங்கம்பாடி
1. பாபநாசம்
1. திருவையாறு
1. நாகப்பட்டினம்
1. கீழ்வேலூர்
1. திருவாரூர்
1. தஞ்சாவூர்
1. நன்னிலம்
1. காரைக்கால்
1. ஒரத்தநாடு
1. பட்டுக்கோட்டை
1. கூத்தாநல்லூர்
1. மன்னார்குடி
1. திருத்துறைப்பூண்டி
1. பூதலூர்
1. குடவாசல்
1. வளங்கைமான்
1. திருக்குவளை
1. வேளாங்கண்ணி
1. வேதாரண்யம்
1. முத்துப்பேட்டை
1. நீடாமங்கலம்
1. பேராவூரணி
1. அரியலூர்
1. பெரம்பலூர்
1. திருச்சிராப்பள்ளி
1. லால்குடி
1. துறையூர் மற்றும்
1. குளித்தலை.
# சுந்தரராஜத் தேவர்

**சுந்தரராஜத் தேவர்** தமிழ்நாட்டில் விருதுநகர் மாவட்டத்திலுள்ள சேத்தூர் ஜமீனை ஆட்சி செய்தவர்.  

## பிறப்பு
சேத்தூர் ஜமீனை கி.பி.1847 முதல் கிபி 1875வரை ஆட்சி செய்த முத்துச்சாமித் தேவரின் மகன் சுந்தரராஜத் தேவர் ஆவார். இவர் நல்ல தமிழ்ப் புலமை கொண்டவர். எண்ணற்ற தமிழ்ப் புலவர்களை ஆதரித்தவராவார். "காவடிச்சிந்து' எழுதிய அண்ணாமலை ரெட்டியார் அவைக்களப் புலவராக வைத்திருந்தவர். இவரால் ஆதரிக்கப்பெற்ற புலவர்களுள் முகவூர் இராமசாமிக் கவிராயர், மீனாட்சிசுந்தரக் கவிராயர், எட்டிச்சேரி திருமலைவேலுக் கவிராயர், வேம்பத்தூர் பிச்சுவையர் முதலியோர் குறிப்பிடத்தக்கவர்கள் ஆவர்.  

## படைப்புகள்
### கவிதைகள்
இவருடைய பாடல்கள் பல "தனி செய்யுட் சிந்தாமணி' நூலில் காணப்பெறுகின்றன. இவர், தேவதானம் அருள்மிகு நச்சாடை தவிர்த்த ஈசனார் மீது ஒரு பதிகம் பாடியுள்ளார். தேவதானம் பெரியகோயில், கோயில் திருவிழா, திருவாதிரைத் திருவிழா மற்றும் பல ஆலயங்கள் பற்றியும் கவிதைகள் புனைந்துள்ளார்.  
=
# புரோகோபிசு பாவ்லோபூலோசு


**புரோகோபிசு பாவ்லோபூலோசு** (*Prokopis Pavlopoulos*, , பிறப்பு சூலை 10, 1950) கிரேக்க வழக்கறிஞரும் பல்கலைக்கழகப் பேராசிரியரும் அரசியல்வாதியுமாவார். 2004–09 காலகட்டத்தில் கிரேக்க உள்துறை அமைச்சராகப் பணியாற்றி உள்ளார்.  

பெப்ரவரி 18, 2015 அன்று கிரேக்க நாடாளுமன்றம் பாவ்லோபூலோசை புதிய குடியரசுத் தலைவராகத் தேர்ந்தெடுத்துள்ளது. நடப்பு தலைவர் கரோலோசு பபூலியாசின் பதவிக்காலம் மார்ச்சு 13, 2015 அன்று முடிவடைகின்றது; இதனையடுத்து பாவ்லோபூலோசு குடியரசுத் தலைவராக பதவியேற்பார்.  
## மேற்சான்றுகள்
# ஜெகதேவராயர்கள்

**ஜெகதேவராயர்கள்** என்பவர்கள் தமிழ்நாட்டின்  
பாராமகால் பகுதியையும், மைசூர் இராச்சியத்துக்கு உட்பட்ட பெரும் நிலப்பரப்பையும் கி.பி.1578 முதல் 1669 வரை நான்கைந்து தலைமுறையாக சுமார் 91 ஆண்டுகள் ஆட்சி செய்த தெலுங்கு மரபினர் ஆவர்.  
## இராணா ஜெகதேவராயன் வருகை
இராணா ஜெகதேவராயன், ஐதராபாத்தில் உள்ள நன்னல் சர்கார் என்ற இடத்தில் வாழ்ந்தவனாவான். இவன் பலிஜா சாதியில் விஷ்ணுவர்தன கோத்திரத்தில் பிறந்தவன். அப்பகுதியின் நவாப் இவன் மகளின் அழகால் ஈர்கப்பட்டான். இதனால் தன் மகளுக்கு நவாப்பினால் தொல்லை ஏற்படும் என்று கருதி ஜெகதேவராயன் தன்னோடு 64 குடும்பத்தினரையும் அழைத்துக்கொண்டு பெனுகொண்டாவை அடைந்தான். இவனோடு குடிபெயர்ந்த குடும்பத்தினரின் சந்ததியினர் இன்றும் கிருட்டிணகிரி, மகராசாகடை, திருப்பத்தூர், காவேரிப்பட்டணம் பகுதிகளில் வாழ்ந்துவருகின்றனர்.  
## பாராமகாலை பரிசாக பெறல்
இராணா ஜெகதேவராயன் விசய நகர அரசப் பிரதிநிதியாக சந்திரகிரியை ஆண்டுவந்தவனின் உறவினனாவான். சந்திரகிரி மீது படையெடுத்து வந்த பீசாபூர் சுல்தான் அலி அதில் ஷாவின் படைகளுடன் தீவிரமாக போரிட்டு நாட்டைக்காத்தான். இதன் காரணமாக ஸ்ரீரங்க தேவ ராயன், பாராமகால் என்றழைக்கப்படும் பெரும் நிலப்பரப்பை ராணா ஜெகதேவராயனுக்கு கி.பி.1578இல் பரிசாக அளித்து, தன் மகளையும் மணமுடித்து தந்தார். இதன் பின்னர் ஜெகதேவராயன் தற்போது அவன் பெயராலே அழைக்கப்படும் ஜெகதேவியில் குடியேறினான். அவனை தொடர்ந்துவந்த குடும்பத்தினருக்கு காட்டை அழித்து நிறைய நிலங்களை அளித்தான். பின்னர் இவன் தனது தலைநகரை ஜெகதேவியில் இருந்து இராயக்கோட்டைக்கு மாற்றினார்.  
## பாராமகால்
பாராமகால் என்பது கிருஷ்ணகிரி, தருமபுரி, ஊத்தங்கரை, திருப்பத்தூர் வட்டம் ஆகிய வட்டங்களோடு கந்திகுத்தி சமீந்தாரின் பகுதியையும் உள்ளடக்கிய நிலப்பரப்பாகும். பாராமகால் பகுதியின் ஆட்சியாளராக பொறுப்பேற்ற ஜெகதேவராயர் பன்னிரெண்டு கோட்டைகளை உருவாக்கி தன் பன்னிரெண்டு மகன்களின் பொறுப்பில் விடுத்தான் என்று கூறப்படுகிறது.  

பாராமகால் என்றழைக்கப்படும் 12 கோட்டைகள்  

1. ஜெகதேவி
1. நாகமலைத் துர்க்கம்
1. மல்லப்பாடி துர்க்கம்
1. மத்தூர்
1. ககனகிரி
1. தட்டக்கல் கோட்டை
1. கிருட்ணகிரிக் கோட்டை
1. மகராசாகடை
1. காவேரிப்பட்டணம்
1. வீரபத்ர துர்க்கம்
1. போளுதிம்மராயன் துர்க்கம்
1. இராயக்கோட்டை

## இம்மடி ஜெகதேவராயன்
இராணா ஜெகதேவராயனுக்குப் பிறகு அவன் மகன் இம்மடி ஜெகதேவராயன் ஆட்சிப்பொறுப்பை ஏற்றான். ஏறக்குறைய கி.பி.1589இல் கோல்கொண்டாவின் முகமது குத்ஷா பெனுகொண்டாவின் மீது போர்த் தொடுத்தான். இப்போரில் இவன் வீரப்போர் புரிந்து முற்றுகையை முறியடித்தான். இதற்குப் பரிசாக விஜயநகர மன்னன் வெங்கடபதி ராயன் இவனுக்கு சென்னபட்டனம் ஜாகீரை வழங்கினார். இவரின் ஆட்சியின் கீழ் இருந்த பகுதிகள் பெங்களூர், மைசூர், இராமநகரம், மண்டியா, ஹாசன், தும்கூர், கோலார் மற்றும் தமிழ்நாட்டின் தருமபுரி, கிருஷ்ணகிரி மாவட்டத்திற்கு உட்பட்ட பாராமகால் பகுதியையும் சேர்த்து கருநாடகத்தின் பெரும் பகுதியை ஆட்சி செய்தார்.  
## ஆட்சிப் பகுதிகள்
இம்மடி ஜெகதேவராயன் ஆட்சி காலத்தில் இராயக்கோட்டையில் இருந்து தலைநகரை சென்னபட்டணத்திற்குக்கு மாற்றினார்.  
### ஆட்சியின் கீழ் இருந்த பகுதிகள்.
1. பெங்களூர்
1. மைசூர்
1. இராமநகரம்
1. மண்டியா
1. ஹாசன்
1. தும்கூர்
1. கோலார்
1. தருமபுரி
1. கிருஷ்ணகிரி
## ஜெகதேவிராயர் மரபுவழி
1. இராணா பெத்த ஜெகதேவராயன்
1. இராணா அங்குசராயன்
1. இராணா குமார ஜெகதேவராயன்
1. இம்மடி அங்குசராயன்
## மரபின் முடிவு
இம்மரபின் இறுதி அரசன் கி.பி. 1669இல் பீசாபூர் சுல்தானின் தளபதியான முஸ்தபா கானுடன் போரிட்டு மாண்டான் இத்துடன் இம்மரபு அழிந்தது.
# ஆ. வேலுப்பிள்ளை


**ஆ. வேலுப்பிள்ளை** (நவம்பர் 29, 1936 - நவம்பர் 1, 2015) இலங்கைத் தமிழ் அறிஞரும், தமிழ்ப் பேராசிரியரும் ஆவார். இரண்டு முனைவர் பட்டங்களைப் பெற்றவர். தமிழ், தமிழக வரலாறு, புத்த, சமண சமயத்துறைகளில் ஆற்றல் பெற்ற ஆய்வாளர்.  

## இளமைக்காலமும், கல்வியும்
வேலுப்பிள்ளை இலங்கையின் வடக்கே தென்புலோலியில் உபயகதிர்காமம் என்ற ஊரில், ஆழ்வாப்பிள்ளை, உமையாத்தைப்பிள்ளை ஆகியோருக்குப் பிறந்தார். தனது ஆரம்பக்கல்வியைப் புலோலி தமிழ்ப் பாடசாலை, புலோலி ஆங்கிலப்பாடசாலை ஆகியவற்றில் கற்று, உயர்கல்வியை ஹாட்லிக் கல்லூரியிலும் கற்றார். பின்னர் பேராதனைப் பல்கலைக்கழகம் சென்று 1955-1959 இல் இளங்கலை படித்து முதல் வகுப்பில் முதல் மாணவராகத் தேறினார். இதற்காக ஆறுமுக நாவலர் பரிசும், கீழ்த்திசைக் கல்வி உதவித்தொகையும் பெற்றார்.  

மீனாட்சி என்பவரைத் திருமணம் புரிந்த வேலுப்பிள்ளைக்கு சிவப்பிரியை, அருளாளன் என இரண்டு பிள்ளைகள் உள்ளனர்.  

## பணிகள்
ஆ. வேலுப்பிள்ளை பேராதனைப் பல்கலைக்கழகத்தில் 1964 ஆம் ஆண்டில் விரிவுரையாளராகப் பதவியில் அமர்ந்தார். பின்னர் அதே பல்கலைக்கழகத்தில் தமிழ்ப் பேராசிரியராகவும், தமிழ்த்துறைத் தலைவராகவும் பணியாற்றினார். பின்னர் 1984 இல் யாழ்ப்பாணப் பல்கலைக்கழகத்தில் தமிழ்ப் பேராசிரியராகவும், தமிழ்த்துறைத் தலைவராகவும் பணியாற்றியுள்ளார்.  

அமெரிக்காவில் உள்ள அரிசோனா பல்கலைக்கழகத்தில் சமயவியல்துறையில் ஆய்வுப்பணியில் ஈடுபட்டிருந்தவர். 1973-1974 இல் திருவனந்தபுரத்தில் உள்ள திராவிடமொழியியற் பள்ளியில் முதுநிலை ஆய்வாளராகப் பணிபுரிந்தவர். அப்பொழுது கேரளப்பல்கலைக்கழகத்தில் வருகைதரு பேராசிரியராகவும் பணிபுரிந்தவர். 1980 இல் சென்னை உலகத் தமிழாராய்ச்சி நிறுவனத்தில் முதுநிலைப் பேராசிரியராகப் பணிபுரிந்தவர். 1981-1982 இல் பொதுநல நாடுகள்(காமன்வெல்த் நாடுகள்) கழகத்தில் நிதியுதவி பெற்று இங்கிலாந்திலுள்ள எடின்பர்க் பல்கலைக்கழகத்தில் உலகப் புகழ்பெற்ற பேராசிரியர் ஆசர் அவர்களுடன் இணைந்து பணிசெய்தவர். 1990-2000இல் சுவீடனில் உள்ள உப்சாலா பல்கலைக்கழகத்தில் வருகைதரு பேராசிரியராகப் பணிபுரிந்தவர்.  

## ஆய்வுகளும்/பட்டங்களும்
இவர் 1959-1962 இல் முனைவர் பட்ட ஆய்வை மேற்கொண்டு தமிழில் முதன்முதலில் முனைவர் பட்டம் பெற்றவர். பாண்டியர் காலக் கல்வெட்டுகளில் (1251- 1350 AD) தமிழ்மொழிநிலை என்ற பொருளில் ஆய்வு செய்தவர். இங்கிலாந்தில் புகழ்பெற்ற ஆக்சுபோர்டு பல்கலைக்கழகத்தில் 1962-1964 இல் பேராசிரியர் பர்ரோ அவர்களின் மேற்பார்வையில் ஆய்வு மேற்கொண்டு (D.Phil)பட்டம் பெற்றவர். கல்வெட்டுகளில் தமிழ்மொழியின் நிலை (கி.பி.800 - 920) என்ற தலைப்பில் ஆய்வு நிகழ்த்தியவர். இவரது கல்வெட்டு ஆய்வுகள் தமிழகக் கல்வெட்டுகளைப் பற்றியும், இலங்கைக் கல்வெட்டுகள் பற்றியும் பல தகவல்களைத் தருகின்றன. பின்னாளில் இவரது ஆய்வேட்டுச் செய்திகள் நூல்வடிவம் பெற்றபொழுது தமிழுலகம் இவரது ஆராய்ச்சி வன்மையை ஏற்றுப் போற்றியது. 31.05.1996 இல் சுவீடனில் உள்ள உப்சாலாப் பல்கலைக்கழகமும் இவரது பேரறிவுகண்டு இவருக்குச் சிறப்பு முனைவர் பட்டம் வழங்கிப் பாராட்டியது.
# அகபல்கோ



**அகபல்கோ டி யுவாரெசு** (*Acapulco de Juárez*, ), பொதுவாக **அகபல்கோ**, மெக்சிக்கோவின் அமைதிப் பெருங்கடலோரத்தில் குயிர்ரெரோ மாநிலத்தில் அமைந்துள்ள ஓர் நகராட்சியும் முதன்மைத் துறைமுகமும் ஆகும். இந்த நகரம் மெக்சிக்கோ நகரத்திலிருந்து தென்மேற்கே தொலைவில் அமைந்துள்ளது. ஆழமான, அரைவட்டமாக அமைந்த விரிகுடாப் பகுதியில் அமைந்துள்ளதால் அகபல்கோ ஓர் இயற்கைத் துறைமுகமாக மெக்சிக்கோவின் துவக்க குடிமைப்படுத்தல் காலத்திலிருந்தே இருந்து வந்துள்ளது. பனாமாவிலிருந்து ஐக்கிய அமெரிக்காவின் சான் பிரான்சிஸ்கோ செல்லும் கப்பல்கள் இங்கு வந்து செல்கின்றன. மாநிலத்தின் தலைநகரான சில்பான்சிங்கோவை விட பெரிய நகரமாக அகபல்கோ விளங்குகின்றது. தவிரவும் இது மெக்சிக்கோவின் மிகப்பெரும் கடற்கரையாகவும் சுகவாசத்தலமாகவும் (*பால்னியாரியோ*) விளங்குகின்றது.  

மெக்சிக்கோவின் பழமைவாய்ந்த கடலோர மனமகிழ் இடமாக புகழ்பெற்றுள்ள அகபல்கோ 1950களில் ஹாலிவுட் நட்சத்திரங்களும் பெருந்தனவந்தர்களும் பொழுதுபோக்குமிடமாக இருந்தது. இன்றும் இரவு வாழ்க்கைக்காக புகழ்பெற்றுள்ள அகபல்கோ பல சுற்றுலாப் பயணிகளைக் கவர்ந்தாலும் இவர்களில் பெரும்பாலானவர்கள் உள்ளூர் மெக்சிக்கோ நாட்டினரே. பொழுதுபோக்குத்தலம் இரண்டாகப் பிரிக்கப்பட்டுள்ளது: விரிகுடாவின் வடமுனை "மரபான" பகுதியாக கருதப்படுகின்றது - இங்குதான் இருபதாம் நூற்றாண்டில் புகழ்பெற்றவர்கள் விடுமுறையைக் கழித்தனர். தென் முனையில் தற்கால நவீன சொகுசு உயரடுக்கு தங்குவிடுதிகள் உள்ளன.  

"அகபல்கோ" என்ற பெயர் நாகவற் மொழியில் *Aca-pōl-co* என்பதிலிருந்து பிறந்துள்ளது; இதன் பொருள் "தேவைகள் அழிக்கப்படும் அல்லது கழுவிச் செல்லப்படுமிடம்" என்பதாகும். 1885இல் முன்னாள் குடியரசுத் தலைவராக இருந்த பெனிடோ யுவாரெசின் நினைவாக "டி யுவாரெசு" என்ற ஒட்டு அலுவல்முறை ஆவணங்களில் சேர்க்கப்பட்டது.  

## மேற்சான்றுகள்

## வெளியிணைப்புகள்
- acapulco mexico
- Images acapulco mexico
- 
### ஒளிதம்
- Acapulco Guerrero Mexico
# நவ்சாரி மாவட்டம்



**நவ்சாரி மாவட்டம்**,(Navsari) இந்தியாவின் குஜராத் மாநிலத்தின் 33 மாவட்டங்களில் ஒன்று. குஜராத் மாநிலத்தின் தெற்குப் பகுதியில் அமைந்துள்ள இம்மாவட்ட்த் தலைமையிடம் நவ்சாரி நகரமாகும். மாவட்டப் பரப்பளவு 2,211 சதுர கிலோ மீட்டகள். சொராஷ்டிர சமயத்தை சார்ந்த பார்சி மக்கள் அதிகம் வாழும் மாவட்டம்.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி இம்மாவட்ட மக்கட்தொகை 1,330,711 ஆகும். .மக்கள் தொகை அடர்த்தி ஒரு சதுர கிலோ மீட்டருக்கு 602 நபர்கள்.  
.பாலின விகிதம் 1000 ஆண்களுக்கு 961 பெண்கள் என்ற அளவில் உள்ளனர்.. எழுத்தறிவு விகிதம் 84.78%.ஆக உள்ளது.  

## வருவாய் வட்டங்கள்
1. நவ்சாரி
1. ஜலால்போர்
1. காந்தேவி
1. சிக்லி
1. கேர்காம்
1. பன்ஸ்தா

## புகழ் பெற்றவர்கள்
- தாதாபாய் நௌரோஜி
- ஜாம்செட்ஜி டாடா
# சாசனமும் தமிழும் (நூல்)



**சாசனமும் தமிழும்** என்பது கல்வெட்டுகளில் தமிழின் நிலை எவ்வாறு உள்ளது என்பதை விளக்கும் அரிய நூலாகும். இந்நூலை கலாநிதி ஆ. வேலுப்பிள்ளை எழுதியுள்ளார். இந்த நூலில் கல்வெட்டுகளில் உள்ள தமிழ்வரி வடிவம், தமிழ்மொழி, தமிழர் பண்பாடு, தமிழ் இலக்கியம், தமிழ் வழக்காறுகள், இலங்கையில் கிடைக்கும் கல்வெட்டுகள் பற்றிய மதிப்பீடுகள் என்பன தெளிவாக விளக்கப்பட்டுள்ளன. கல்வெட்டுகளின் துணையுடன் மொழி, இலக்கியம் பற்றி ஆராயப்பட்டுள்ளது. கல்வெட்டில் உள்ள சொல், சொற்றொடர், செய்திகள் அடிப்படையில் மொழியமைப்பு, இலக்கணம் பற்றிய ஆய்வு நூலாக இது உள்ளது. இந்த நூலின் இறுதிப்பகுதிகள் குறிப்பிடத் தகுந்த சிறப்பிற்கு உரியன. கல்வெட்டுகளின் துணைகொண்டு இலங்கையில் தமிழர்கள் பெற்றிருந்த செல்வாக்கு விளக்கப்பட்டுள்ளது.
# வல்சாடு மாவட்டம்



**வல்சாடு மாவட்டம்** (Valsad district) இந்தியாவின், குசராத்து மாநிலத்தின் 33 மாவட்டங்களில் ஒன்று. இது தெற்கு குசராத்தில் அமைந்துள்ளது. இதன் தலைமையிடம் வல்சாடு நகரம். வல்சாடு மாவட்டத்தின் மொத்தப் பரப்பளவு 5,244 சதுர கிலோ மீட்டர்கள்.  

இம்மாவட்டம் மாம்பழம், சப்போட்டா பழம், தேக்கு மரம் மற்றும் வேதியியல் தொழிற்சாலைகளுக்குப் பெயர் பெற்றது.  

## உட்பிரிவுகள்
இம்மாவட்டம் ஐந்து வட்டங்களைக் கொண்டுள்ளது.  
1. வல்சாடு வட்டம்
1. பார்டி வட்டம்
1. உமர்காம் வட்டம்
1. கப்ராடா வட்டம்
1. தரம்பூர் வட்டம்

## அமைவிடம்
வடக்கே நவ்சாரி மாவட்டம், கிழக்கே நாசிக் மாவட்டம், மகாராஷ்டிர மாநிலம், தெற்கே பால்கர் மாவட்டம், மாகாராஷ்டிர மாநிலம், மேற்கே அரபுக் கடல் எல்லைகளாகக் கொண்டு அமைந்துள்ளது..  

## பொருளாதாரம்

### வேளாண்மை
மா, வாழை, கரும்பு, சுரைக்காய், நவதானியங்கள் அதிக அளவில் பயிரிடப்படுகிறது.  

### தொழில்கள்
வேதியல் பொருட்கள், மருந்துகள், துணி மற்றும் நூல், காகித தொழிற்சாலைகள் அதிகம் கொண்டது. இம்மாவட்டம் தோட்டக்கலைக்கு மையமாக திகழ்கிறது. மேலும் சிறு, குறுந்தொழிற்சாலைகள் அதிகம் கொண்டது.  

## மக்கள் வகைப்பாடு
2011ஆம் மக்கட்தொகை கணக்கெடுப்பின்படி, வல்சாடு மாவட்ட மக்கட்தொகை 1,703,068 ஆகவும்,.  
மக்களடர்த்தி ஒரு சதுர கிலோ மீட்டருக்கு 561 நபர்கள் என்ற அளவிலும், பாலின விகிதம் 1000 ஆண்களுக்கு 926 பெண்கள் என்ற அளவிலும், எழுத்தறிவு விகிதம் 80.94% ஆகவும் உள்ளது.,
# தபி மாவட்டம்



**தபி மாவட்டம்** (Tapi district) இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டத்தலைமையிடம் வியாரா நகரம். இம்மாவட்டம் 3239 சதுர கிலோ மீட்டர் பரப்பளவு கொண்டது. இம்மாவட்டம் அடர்ந்த மூங்கில் மரக்காடுகளை உடையது.  

## வரலாறு
சூரத் மாவட்டத்தின் சில பகுதிகளைக் கொண்டு 27 செப்டம்பர் 2007-இல் தபி மாவட்டம் புதிதாக நிறுவப்பட்டது. இம்மாவட்டம் குஜராத் மாநிலத்தின் தென் பகுதியில் அமைந்துள்ளது.  

## வருவாய் வட்டங்கள்
1. வலோத்
1. வியாரா
1. சன்காத்
1. உச்சால்
1. நிசார்

## மக்கள் வகைப்பாடுகள்
2011ஆம் ஆண்டின் மக்கட்தொகை கணக்கெடுப்பின்படி, இம்மாவட்ட மக்கட்தொகை 806,489 ஆகும். .மாவட்ட மக்கட்தொகை அடர்த்தி, ஒரு சதுர கிலோ மீட்டருக்கு 234 நபர்களாக உள்ளனர். பாலின விகிதம் 1000 ஆண்களுக்கு 1004 பெண்கள் உள்ளனர். எழுத்தறிவு விகிதம் 69.23% ஆக உள்ளது.
# பேர்ட்மேன் (திரைப்படம்)


***பேர்ட்மேன்*** (*Birdman*) அல்லது ***தி அன்னெக்சுபெக்டட் வெர்ச்சூ ஆஃப் இக்னொரென்சு*** (*The Unexpected Virtue of Ignorance*) 2014ஆம் ஆண்டு வெளியான அமெரிக்க எதிர்மறை நகைச்சுவை திரைப்படமாகும். இதனை அலெயாண்ரோ கோன்சாலசு இன்யாரிட்டு எழுதி, இயக்கித் தயாரித்துள்ளார். 87வது 2015 ஆசுக்கார் விருதுகளில் இத்திரைப்படத்திற்கு சிறந்த திரைப்படத்திற்கான அகாதமி விருது கிடைக்கப்பெற்றுள்ளது. இதில் முதன்மை வேடத்தில் மைக்கேல் கீட்டனும் துணைவேடங்களில் சாக் கலிபியானகிசு, எட்வர்டு நார்டன், ஆண்ட்ரியா ரைசுபரோ, அமை ரியான், எம்மா ஸ்டோன், மற்றும் நவோமி வாட்ஸ் நடித்துள்ளனர். *பேர்ட்மேன்* என்ற சூப்பர்ஹீரோ வேடத்தில் புகழ்பெற்றிருந்த ஆலிவுட் நடிகர் ரிக்கன் தாம்சன் தமது புகழ்மங்கிய நிலையில் *ரேமண்டு கார்வர்* சிறுகதையை தழுவி நாடகமொன்றை பிராட்வேயில் அரங்கேற்ற முயல்வதை திரைப்படம் விவரிக்கின்றது.  

## மேற்சான்றுகள்
# இரண்டாம் கோவிந்தன்



**இரண்டாம் கோவிந்தன்** (Govinda II ஆட்சிக் காலம்774-780 ) என்பவன் ஒரு இராஷ்டிரகூட மன்னனாவான். முதலாம் கிருட்டிணனுக்குப்பின் ஆட்சிக்குவந்தவன்.  

இவன் முதலாம் கிருட்டிணனின் மூத்த மகனாவான். இவன் ஆட்சி நிர்வாகத்தைத் தனது தம்பியான துருவன் தரவர்சனிடம் விட்டுவிட்டு, கேளிக்கைகளில் ஈடுபட்டு வந்தான். தருவதரவர்சன் முழுமையாக ஆட்சியைத் தன்கட்டுப்பாட்டில் வைத்துக்கொண்டான்.
# பிளமேன்கோ இசை



**பிளமேன்கோ** (*Flamenco*, ) எசுப்பானியாவின் நாட்டார் இசை மற்றும் நடன வகையாகும். இது தெற்கு எசுப்பானியாவின் அண்டலூசியா பகுதிக்கு உரியதாகும். இதில் *கான்டெ* (பாடுதல்), *கிதார்* (கித்தாரிசை), *பாய்லெ* (நடனம்) மற்றும் *பால்மாசு* (கைத்தட்டல்) ஆகியன உள்ளடங்கி உள்ளன. இலக்கியங்களில் முதன்முறையாக 1774இல் குறிப்பிடப்பட்டாலும் இவ்வகை இசை அந்துலூசிய மற்றும் உரோமை மக்களின் இசை,நடனப் பாணிகளிலிருந்து உரவாகியுள்ளது தெளிபு. பிளெமேன்கோ எசுப்பானியாவின் உரோமை மக்களுடன் தொடர்பு படுத்தப்படுகின்றது. பல புகழ்பெற்ற பிளெமேன்கோ கலைஞர்கள் இந்த இனத்திலிருந்து வந்தவர்களே. இவ்வகை இசை முதன்முதலாக 18ஆவது நூற்றாண்டில் பதிவு செய்யப்பட்டது. அதிலிருந்து 19ஆவது நூற்றாண்டில் பெரும் மாற்றங்களைக் கண்டுள்ளது.  

அண்மை ஆண்டுகளில் பிளெமேன்கோ உலகெங்கும் பரவலாகப் புகழ்பெற்று வருகின்றது; பல நாடுகளில் கற்பிக்கப்படுகின்றது. எசுப்பானியாவில் உள்ளதைவிட சப்பானில் கூடுதலான பிளெமேன்கோ அகாதமிகள் உள்ளன. நவம்பர் 16, 2010 ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் பிளெமேன்கோ இசையை மாந்த பாரம்பரியத்தின் வாய்வழி மற்றும் காணவியலா சிறப்புக்கூறுகளில் ஒன்றாக ஏற்றுள்ளது.  

## மேற்சான்றுகள்
# வளரி (கவிதை இதழ்)


**வளரி** மானாமதுரை, சிவகங்கை மாவட்டம், இந்தியாவிலிருந்து இருந்து 2009 ஜூன் மாதத்திலிருந்து வெளிவந்து கொண்டிருக்கும் மாத இதழ் ஆகும். இதன் ஆசிரியர் அருணா சுந்தரராசன். ஆரம்பத்திலிருந்து வளரி (இதழ்) அச்சிதழாகவே வெளிவருகிறது. வளரியின் சார்பில் 'வளரி எழுத்துக் கூடம்' என்னும் பதிப்பகமும் இயங்கி வருகிறது. ஆஸ்திரேலியப் பழங்குடியினரின் 'பூமராங்' ஆயுதத்தின் தமிழ் வடிவமே வளரி. சிவகங்கையை ஆண்ட மன்னர்கள் மருதுபாண்டியர்கள் ஆங்கிலேயருக்கு எதிராகப் பயன்படுத்திய ஆயுதம் வளரி. இவைகளைக் கருத்தில் கொண்டே வளரி என்ற பெயர் இதழுக்காகத் தேர்ந்தெடுக்கப்பட்டது.  

## நோக்கமும் தோற்றமும்
கவிதை மேம்பாட்டுக்காக, குறிப்பாக பெண்களிடம் தேங்கிக் கிடக்கின்ற கவிதை ஆர்வத்தை, அதிலும் குறிப்பாக திருமணத்திற்குப் பிந்தைய வாழ்க்கையில் பல்வேறு சூழல்களால் தங்களின் கவிதை ஆற்றலை தமக்குள்ளேயே ஆழப்புதைத்திருக்கின்ற பெண்களை மீண்டும் கவிதை எழுதத் தூண்டும் முயற்சியாக 2009 இல் வளரி என்ற அமைப்பு தோற்றுவிக்கப்பட்டது. அதே ஆண்டு 'உலக மகளிர் நாள்' நினைவாக இல்லத்தரசிகளும், கல்லூரி மாணவியரும் பங்குபெறும் வகையில் கவிதைப்போட்டி ஒன்று மதுரையில் நடாத்தப்பட்டது. அப்போட்டிக்காக வந்து குவிந்த கவிதைகள் வளரி அமைப்பை மலைக்க வைத்தன. அடுத்த நகர்வு பற்றிச் சிந்திக்வும் தூண்டின. எப்போதாவது போட்டி நடாத்துவதை விட, இப்படியான பெண்களின் கவிதை தாகத்திற்கு நிரந்தரமா﻿க ஏதாவது செய்ய வேண்டும் என்பதன் வெளிப்பாடாக சூன், 2009 இல் வளரி கவிதை இதழ் உருவானது.  

## கவிப்பேராசான் மீரா விருது
வளரி இலக்கிய இதழ் 2013 தொடக்கம் ஒவ்வொரு மாதமும் அனைத்து இலக்கிய சிற்றிதழ்களிலுமிருந்து மூன்று கவிதைகளைத் தேர்ந்தெடுத்து அம்மாதத்தின் சிறந்த கவிதையாக, அமரர் கவிஞர் மீரா அவர்களின் பெயரில் “கவிப் பேராசான் மீரா விருது” வழங்குவதோடு, சான்றிதழும் அனுப்பிக் கெளரவித்து வருகிறது.  

## வளரி எழுத்துக்கூடம் வெளியிட்டவற்றில் சில
- பெண்பாக்கள் (2014, உலக மகளிர் நாளை முன்னிட்டு எட்டு பெண் கவிஞர்களின் கவிதைகள் அடங்கிய தொகுப்பு. தொகுப்பாசிரியர்: அருணாசுந்தரராசன் - வளரி வெளியீடு)
- 'ஒரு வழிப்போக்கனின் வாக்குமூலம்', ராஜாஜி ராஜகோபாலனின் (கனடா) கவிதைகள்.
- 'துயர் சுமந்த தேசத்தின் வலி' , சுதேசிகனின் (சுவிஸ்) கவிதைகள்..
- 'நீர்த்திரை' (2015) செளந்தரி கணேசனின் (ஆஸ்திரேலியா) கவிதைகள்.
- 'அற்றைத் திங்கள்' (2016) நக்கீரன் மகளின் (டென்மார்க்) கவிதைகள்.
- 'சாத்தான்கள் அபகரித்த பூமி' (2018) அருணாசுந்தரராசனின் கவிதைகள்.
- 'மகடூஉ 100' 19 நாடுகளைச் சேர்ந்த பெண்கவிஞர்களின் கவிதைத் தொகுப்பு
தொகுப்பாசிரியர்: அருணாசுந்தரராசன்  
(செப்டம்பர், 2022)  
- 'மனோகரப் பார்வை' சுகன்யா அ கவிதைகள் (செப்டம்பர், 2022)
- 'நினைவுச் சிறகுகள்' சிறீவித்யா பசுபதி கவிதைகள் (செப்டம்பர், 2022)
- 'சொல்மேல் படரும் பொருள்'
சுதா மாணிக்கம் கவிதைகள் (செப்டம்பர், 2022)  
- ' அம்மு அம்மாவுக்குச் சொன்ன'
சாரதா பரநிருபசிங்கம் கவிதைகள்  
(செப்டம்பர், 2022)
# ஆகாயத்துக்கு அடுத்த வீடு (நூல்)


**ஆகாயத்துக்கு அடுத்த வீடு** என்னும் நூல் பேராசிரியர் மு. மேத்தா எழுதிய தமிழ்ப் புதுக்கவிதைகளின் தொகுப்பு ஆகும். 2004 ஆம் ஆண்டில் வெளியிடப்பட்ட இந்நூலுக்கு 2006 ஆம் ஆண்டில் இந்திய அரசால் உருவாக்கப்பட்ட தன்னாட்சி அமைப்பான சாகித்திய அகாதமி விருது கிடைத்தது.  

## உள்ளடக்கம்
இந்நூலில் பின்வரும் கவிதைகள் இடம்பெற்றுள்ளன:  
1. இந்தியா என் காதலி
1. குற்றப் பத்திரிகை
1. வழுவமைதி
1. ஞானம்
1. வாழ்க்கை என்பது…
1. உயிர் பாடும் ஒப்பாரி *(கோவை வேளாண்மைப் பல்கலைக் கழக மாணவிகள் மூவர் தர்மபுரியில் உயிரோடு எரிக்கப்பட்டபோது…)*
1. வரலாறு
1. குடியரசு தினம்
1. நதி
1. நீயும் நானும்
1. பாடம்
1. இன்னொரு கடத்தல் *(வீரப்பனிடமிருந்து கன்னட நடிகர் ராஜ்குமார் மீட்டு வரப்பட்டபோது)*
1. எழுத்தெனப்படுவது
1. அகமே புறம்
1. புறமே அகம்
1. விளக்குகளின் விழா
1. ஒரே குரல்…
1. சிறுகுறிப்பு வரைக
1. கவிதையின் கதை
1. விழாக் காலம்
1. நேரம்
1. ஆகாயத்துக்கு அடுத்த வீடு
1. தீண்டாமை
1. அன்பழைப்பு
1. கடலுடன் ஒரு கலந்துரையாடல்
1. மனக்கதவு
1. இதயத்தின் தொலைபேசி *(தொலைபேசியில் உருவாகிச் சிறகடித்துத் தொலைபேசியிலேயே தொலைந்துபோன ஒரு காதலின் உரையாடல்)*
1. புன்னகைக்கும் புயல்
1. தாய்மண்ணே வணக்கம்
1. அவளுக்கு ஓர் ஆடை *(திரைப்பட நடிமை சில்க்ஸ்மிதா தற்கொலை செய்துகொண்டபோது)*
1. நியாயங்கள்
1. பொங்கும் கனவுகள்
1. ஓர் உரையாடல் *(நீதிமன்றம், காவிரி நடுவர் ஆணையம் அனைத்து உத்தரவுகளையும் மீறிக் கர்நாடக அரசு தமிழகத்திற்குத் தண்ணீர் தர மறுத்தபோது…)*
1. வாழ்க்கை
1. கன்னிமாடம்
1. தாய்
1. கும்பகோணத்தில் மகாவதம்
1. கல்விக் கடைகள்
1. சொற்பொழிவு
1. பயணங்கள்
1. வெற்றித்தூண்
1. வெற்றியின் மறுபக்கம்
1. கி.பி.2000
1. இன்று முதல்…
1. சுவரொட்டித் தலைவர்கள்
1. பிறவிக் கடல்
1. நினைவு நாள்
1. மதிப்பீடு
1. விடைபெறும் வேளை

## சான்றடைவு
# நாட்டுப்புறத்து நகைச்சுவைக் கதைகள் (நூல்)



**நாட்டுப்புறத்து நகைச்சுவைக் கதைகள்** என்னும் நூல் **கழனியூரன்** என்னும் எழுத்தாளரால் தொகுத்து திருநெல்வேலி மாவட்ட மொழிநடையில் எழுதப்பட்ட கதைகளின் தொகுப்பு ஆகும். இவற்றுள் சில கதைகள் பூகம்பம், மகாகவி, ஏழைதாசன், முங்காரி, உஷா, நாவல் லீடர் ஆகிய இதழ்களில் வெளியிடப்பட்டவை ஆகும்.  

## பொருளடக்கம்
1. சொல்லும் பொருளும்
1. அர்த்தமும் அனர்த்தமும்
1. செவிட்டு மருமகனின் கதை
1. அதுதான் எனக்குத் தெரியுமே!
1. பெயர் மாற்றம்
1. ஒரு புதுப்பணக்காரனின் கதை
1. குண்டாம்பட்டி குருசாமியின் கதை
1. கள்ளக் காப்பி
1. ஒரு திருவாத்தானின் கதை
1. வாய் வளையம் விழுந்த கதை
1. விவரமான வேலைக்காரன்
1. கதையாம் கதையாம் காரணமாம்
1. ஒரு செல்லக்கிறுக்கனின் கதை
1. தரகனின் தந்திர மொழி
1. தங்கமுடி
1. பந்தலிலே பாவக்காய்
1. பெண்டாட்டி தாசர்கள் கதை
1. எழவு எடுத்த கதை
1. முதல் பேச்சு
1. அந்தர்பாட்சா கொழுக்கட்டை
1. கஞ்சர்களின் கதை
1. விடாக்கண்டனும் கொடாக்கண்டனும்
1. பரிசு பெற்ற பொய்
1. அரைவெட்டு
1. இடம் பொருள் ஏவல்

## சான்றடைவு
# நாஞ்சிலார் கவிதைகள்



**நாஞ்சிலார் கவிதைகள்** என்னும் நூல் திராவிட முன்னேற்றக் கழகத் தலைவர்களில் ஒருவரான நாஞ்சில் கி. மனோகரன் எழுதிய கவிதைகளின் தொகுப்பு ஆகும். நூலின் தொடக்கமாக “தலைவர் கலைஞருக்கு இதய நன்றி” என்னும் தலைப்பில் கி. மனோகரன் முன்னுரை எழுதி இருக்கிறார். “இந்தக் கவிதைக் கொத்து தமிழர்க்குப் பயன்படும் மாமருந்து என்னும் தலைப்பில் மு. கருணாநிதி அணிந்துரை எழுதியிருக்கிறார். சிலம்பொலி சு. செல்லப்பன் மதிப்புரை எழுதியிருக்கிறார். “இந்தச் சொல்வெட்டு ஒரு கல்வெட்டு” என்னும் தலைப்பில் இரா. வைரமுத்து, சுரதா வாழ்த்துரை எழுதியுள்ளனர் “(க)விதைகள்” என்னும் தலைப்பில் கயல் தினகரன் பதிப்புரை எழுதியிருக்கிறார்.  

## பொருளடக்கம்
இந்நூலில் உள்ள கவிதைகளும் அவை வெளிவந்த இதழ்களும் வருமாறு:  

| 01 | அவரே அண்ணா | முரசொலி | 18-6-1954 |
| --- | --- | --- | --- |
| 02 | ஜீவா தமிழகம் விந்தைகொளாது | முரசொலி | 25-6-54 |
| 03 | வாழ்வேயில்லான் | முரசொலி | 2-7-54 |
| 04 | தானாடாவிட்டாலும் தசையாடிற்று! | முரசொலி | 9-7-54 |
| 05 | சிரிக்குதடா நல்லழகு | முரசொலி | 23-9-55 |
| 06 | பவனிவரும் பண்டிதரே, கேளும்! | முரசொலி | 30-9-55 |
| 07 | அடிக்குதடா சுழற்காற்று! | முரசொலி | 7-10-55 |
| 08 | தங்கவிலை குறைகிறது, பளபளப்பு மறைந்துவிடும்! | தினகரன் | 5-3-92 |
| 09 | ‘தடா’வை புதைகுழிக்கு அனுப்பிவைப்பேன் | முரசொலி | 6-2-92 |
| 10 | உனக்கு வாக்களித்த மாந்தரை எண்ணி கலந்துகிறேன் | தினகரன் | 7-2-92 |
| 11 | பார்த்ததும் பாராததும் | முரசொலி | 14-10-55 |
| 12 | “தலைதாழ்ந்த தமிழகமே! செத்துப் போ நீ” | முரசொலி | 1-10-91 |
| 13 | காலக் குறியைக் கவனி! | முரசொலி | 22-11-91 |
| 14 | சாம்ராஜ்யம் சாய்ந்துவிடும் | தினகரன் | 24-11-91 |
| 15 | தடந்தோளைக் கண்டுகொள்க! | முரசொலி | 5-12-91 |
| 16 | படிந்தவரே படியுங்கள் | தினகரன் | 8-3-92 |
| 17 | புதுமனிதா! பயணங்கள் தொடரட்டும் | முரசொலி | 8-3-92 |
| 18 | வெளியேறு, வீட்டிற்குச்செல் | முரசொலி | 11-3-92 |
| 19 | திருவாளர் திருகுதாளம் | முரசொலி | 20-3-92 |
| 20 | தானைத் தலைவன்தான் | தினகரன் | 22-3-92 |
| 21 | முடிசூடா மன்னவனே வாழ்க! வாழ்க! | முரசொலி | 3-6-92 |
| 22 | இறந்தவனா நீ இல்லை இருக்கின்றாய் என்ன பயன்? | முரசொலி | 9-7-92 |
| 23 | வெள்ளத்தில் போவாய்! | தினகரன் | 19-11-92 |
| 24 | அண்ணாவின் பாதைதானா? | முரசொலி | 27-11-92 |
| 25 | துரைத்தனம் குரைத்தது | தினகரன் | 29-10-92 |
| 26 | தமிழினமே விழித்திடுக! | முரசொலி | 18-11-92 |
| 27 | கலைஞரிடம் ஒப்படைத்தார் அண்ணா |  |  |
| 28 | என் எண்ணங்கள் மீண்டும் |  |  |
| 29 | வேறுவழிதான் என்ன? | முரசொலி | 12-11-92 |
| 30 | சீர்திருத்த வரலாற்றின் வைரவரி |  |  |
| 31 | போகுமிடம் வெகுதூரமில்லையப்பா | முரசொலி | 31-12-92 |
| 32 | சரிதம் காண்போம்! |  |  |
| 33 | யார் இவன் எந்த ஊர்? | தினகரன் |  |
| 33 | துறவறம் எனக்கில்லை | முரசொலி | 28-12-92 |
| 34 | வல்லைமையின் வகுப்பறைக்குத் தலைமைக்காரி |  |  |
| 35 | கூண்டுகள் தயார் அடைபடுதல் உறுதி |  |  |
| 36 | கோவிந்தா |  |  |
| 37 |  |  |  |
| 38 | மக்கள் ஆட்சியின் மாண்பு | முரசொலி | 25-9-92 |
| 39 | கதையளக்கு நேரமல்ல | முரசொலி | 14-12-92 |
| 40 | சிரிக்கின்ற சிங்காரி அழப்போகும் நாள் |  |  |
| 41 | தமிழுக்கு பாதுகாப்பு வேண்டாமா? | முரசொலி | 26-3-93 |
| 42 | கொள்கையிலே வைரநெஞ்சம் | } |  |

## சான்றடைவு
# நாகம்மாவா? (நூல்)



**நாகம்மாவா?** என்னும் நூல் **நீல. பத்மநாபன்** 1974ஆம் ஆண்டிற்கும் 1976ஆம் ஆண்டிற்கும் இடைப்பட்ட காலத்தில் எழுதிய 15 சிறுகதைகளின் தொகுப்பு ஆகும். இவற்றுள் 10 கதைகளை செய்தித் தொகுப்பு நடப்பியல் முறையில் எழுதப்பட்டவை என்றும் 5 கதைகளை விமரிசன நடப்பியல் முறையில் எழுதப்பட்டவை என்றும் மதுரை காமராசர் பல்கலைக்கழக தமிழ்ப் பேராசிரியர் முனைவர் சி. கனகசபாபதி பகுக்கிறார்.  

## பொருளடக்கம்
இந்நூலில் உள்ள கவிதைகளும் அவை வெளிவந்த இதழ்களும் வருமாறு:  

| 01 | குழந்தையும் தெய்வமும் | சதங்கை தீபாவளி மலர் | 1974 | உடன்பிறந்தானின் மனைவியுடன் உறவுகொள்ளும் சமுதாய வழக்கம். |  |  |
| --- | --- | --- | --- | --- | --- | --- |
| 02 | சமூக ஜீவி | சதங்கை | ஏப்ரல் 1975 | சமுதாய உயிராக வாழாமல் ஏமாற்றும் போலியாக வாழும் மனித நிலைமை. |  |  |
| 03 | அபஸ்வரங்கள் | சுதேசமித்திரன் | 8-8- 1974 | மூளைக்கோளாறு கொண்ட கணவன், மனைவியைத் துன்புறுத்துதல். |  |  |
| 04 | மாத்திரை | 17-2-1975 | குமுதம் | 20-3-1975 | மருந்துக் கடையில் மாத்திரையை மாற்றிக் கொடுப்பதால் – டாக்டரின் புரியாத கையெழுத்தால் – நோயாளியின் உயிருக்குத் தீங்கு நேர்கிறது. |  |
| 05 | இல் அறம் | 3-3-1975 | ஏடு | ஏப்ரல் 1975 | பணம் சேர்க்கும் பேராசையால் இல்லறம் அறமில்லாமல் போகிறது. |  |
| 06 | பதர் | 26-3-1975 | சதங்கை | திசம்பர் 1975 | நெல்லில் பதர் இருப்பதுபோல் மனிதர்களில் தாயை மதிக்காத பதரும் இருக்கிறான். |  |
| 07 | வீடு திரும்புதல் | 9-4-1975 | குமுதம் | 3-7-1975 | திருமண வயது மிகுதியும் கடந்துவிட்டதால் வரும் மனப்பாதிப்பு. |  |
| 08 | மோகபங்கம் | 6-7-1975 | வஞ்சி நாடு | ஆகத்து 1975 | மணமுறிவும் பாலியல் தடுமாற்றமும் கொண்ட இளைஞனின் நிலையும் தந்தையின் மனப்பாதிப்பும். |  |
| 09 | காவல் | 6-7-1975 | வஞ்சி நாடு | ஆகத்து 1975 | நாயைக் கண்டால் பயம். |  |
| 10 | விருந்து | 23-8-1975 | தீபம் | நவம்பர் 1975 | பணக்கார வீட்டுப் பெண்ணை மணந்துகொண்ட நடுத்தர வர்க்க மனிதன் குறைத்து மதிக்கப்படுதல். |  |
| 11 | தூண்டுதல்கள் | 6-10-1975 | குமுதம் | 30-10-1975 | பாலியல் தூண்டுதல்களின் மிகுதியால் முளைக்கோளாறு உண்டாதல். |  |
| 12 | அந்நியன் | 13-10-1975 | பம்பாய்த் தமிழ்ச் சங்க நாடக விழாமலர் | 1975 | நண்பனாகப் பழகிய வீட்டில் அந்நியனாக விரட்டப்படுதல். |  |
| 13 | போதை | 13-11-1975 | கணையாழி | சூலை 1979 | குடிபோதையின் விளைவுகள். |  |
| 14 | தேடுகிறவர்கள் | 29-3-1976 | தீபம் | ஏப்ரல் 1976 | கூட்டமும் ஆரவாரமும் நிறைந்த இடத்திலும் தாம் ஏதோ ஒன்றைச் சிந்தனையோடு தேடல். |  |
| 15 | நாகம்மாவா? | 23-5-1976 | குமுதம் | 12-8-1976 | நாகம் நினைத்தால் பழிவாங்கிவிடும் என்ற நம்பிக்கை. | } |
# நாரெக் நகரின் கிரகோரி



**நாரெக் நகரின் கிரகோரி** (; 9511003) அர்மேனியத் துறவியும், கவிஞரும், இறையியலாளரும், மெய்யியலாளரும் ஆவார். ஆர்மீனியவின் *முதல் பெரும் கவிஞர்* ஆவார். இவர் பல கவிதைகளை இயற்றியுள்ளார். *இனிமைமிகு பாடல்களுக்கு* மறைபொருள் நிறைந்த விளக்கம் அளித்துள்ளார். இவர் 977இல் *புலம்பல் நூல்* (Book of Lamentations) என்னும் பெயரில் இயற்றிய மன்றாட்டுத்தொகுப்பு, 95 பிரிவுகளைக்கொண்ட ஒரு பாடல் ஆகும். இது உலகின் பல மொழிகளில் மொழிபெயர்க்கப்பட்டுள்ளது. இது ஆர்மீனிய இலக்கியத்தில் மிகப்பெரிய படைப்பாகக் கருதப்படுகின்றது.  

இவரை ஆர்மீனிய அபோஸ்தலிக்க திருச்சபை மற்றும் கத்தோலிக்க திருச்சபை புனிதரென ஏற்கின்றது. 23 பெப்ரவரி 2015இல் திருத்தந்தை பிரான்சிசு இவரை மறைவல்லுநராக அறிவித்தார்.
# அங்கலேஷ்வர்



**அங்கலேஷ்வர்** (Ankleshwar), நகரம் குஜராத்தின் பரூச் மாவட்டத்தில் உள்ளது. இது பரூச் நகரத்திலிருந்து பத்து கி. மீ. தொலைவில் அமைந்துள்ளது. அங்கலேஷ்வர் சமண சமய தீர்த்தாங்கரர் கோயில் புகழ் பெற்றது. . இது குஜராத்தின் *பெட்ரோலிய நகரம்* என்ற சிறப்பு படைத்தது.  

## பொருளாதாரம்
பெட்ரோலிய வளமிக்க தொழில் நகரமான அங்கலேஷ்வரில், இந்திய அரசின் எண்ணெய் மற்றும் இயற்கை எரிவாயு கழகத்தின் (Oil and Natural Gas Corporation Limited (ONGC) கிளை அலுவலகம் அமைந்துள்ளது. இங்கு உரங்கள், பூச்சிக்கொல்லி மருந்துகள், மருத்துவமனை மருந்துகள், இரசாயனப் பொருட்கள் மற்றும் வேதியியல் வர்ணங்கள் தயாரிக்கும் 1000க்கும் மேற்பட்ட வேதியல் தொழிலகங்கள் உள்ளன.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி அங்கலேஷ்வர் நகர மக்கட்தொகை 1,40,839, அவர்களில் ஆண்கள் 53%, பெண்கள் 47%ஆக உள்ளனர். எழுத்தறிவு 79%ஆக உள்ளது.  

## போக்குவரத்து
- நர்மதா ஆற்றின் குறுக்கே அமைந்துள்ள 133 ஆண்டுகள் பழமையான தங்கப்பாலம், அங்கலேஷ்வர் நகரை பரூச் நகரத்துடன் இணைக்கிறது.

- அங்கலேஷ்வர் இரயில் நிலையம், நகரின் நடுவில், தேசிய நெடுஞ்சாலை எண் 8இல் அமைந்துள்ளது.

- அங்கலேஷ்வர் விமான நிலையம் தேசிய நெடுஞ்சாலை எண் 8இல் அமைந்துள்ளது. .

- அங்கலேஷ்வரிலிருந்து 350 கி. மீ. தொலைவில் அமைந்துள்ள சாலை மும்பை நகரை இணக்கிறது
# கோவிந்த் பன்சாரே



**கோவிந்த் பன்சாரே** (*Govind Pansare*, நவம்பர் 26,1933—பிப்பிரவரி 20, 2015) என்பவர் மார்க்சியக் கொள்கையராகவும் பொதுவுடைமைத் தலைவராகவும் சமூகச் சீர்திருத்தவாதியாகவும் வழக்குரைஞராகவும் விளங்கியவர்.  

## பிறப்பும் படிப்பும்

மராட்டிய மாநிலத்தில் அகமதுநகர் மாவட்டத்தில் உள்ள கோலார் என்னும் சிற்றூரில் ஓர் எளிய குடும்பத்தில் ஐந்தாவது குழந்தையாகப் பிறந்தார். கோலாப்பூரில் ராசாராம் கல்லூரியிலும் பின்னர் சட்டக் கல்லூரியிலும் பயின்றார். கல்லூரியில் படிக்கும்போது கோவா விடுதலைப் போராட்டம் போன்ற பல போராட்டங்களில் கலந்து கொண்டார்.  

## பணிகள்

செய்தித் தாள்களை விற்பனை செய்யும் வேலையில் இருந்தார். நகராட்சி அலுவலகத்தில் ஏவலராகவும் நகராட்சிப் பள்ளியில் ஆசிரியராகவும் பணி புரிந்தார். 1964 இல் வழக்குரைஞராக வாழ்க்கையைத் தொடங்கினார். கோலாப்பூர் வழக்கறிஞர்கள் மன்றத்தின் தலைவராகப் பல ஆண்டுகள் பதவி வகித்தார். இந்தியப் பொதுவுடைமைக் கட்சியில் சேர்ந்து அரசியல் சமூகவாதி ஆனார்.  

சுங்கச் சாவடிகளின் முறையற்ற வரி வசூல் போக்கை எதிர்த்துப் போராட்டம் நடத்தினார். இந்துத்துவா கொள்கைகளை எதிர்த்து மக்களிடையில் பரப்புரை செய்தார்
# ரண்பீர்சிங் புரா



**ரண்பீர் சிங் புரா** (Ranbir Singh Pora or R. S. Pura) இந்தியாவின் ஜம்மு காஷ்மீர் மாநிலத்தில், ஜம்மு மாவட்டத்தில் 886 மீட்டர் உயரத்தில் அமைந்த நகரம். இந்திய-பாகிஸ்தான் எல்லைப்புறத்தில் உள்ள நகராகும். இதனால் இந்திய இராணுவத்தின் முக்கிய மையமாகவும் திகழ்கிறது. இந்நகரத்தில் டோக்கிரி மொழி பேசுபவர்கள் அதிகமாக உள்ளனர்.  

## பெயர்க் காரணம்
ஜம்மு காஷ்மீர் மன்னர் **ரண்பீர் சிங்** நினைவாக இந்நகருக்கு ரண்சிங் புரா எனப் பெயராயிற்று.  

## பொருளாதாரம்
ரண் சிங் புராவின் முக்கிய பொருளாதாரம், வேளாண் தொழில், பால் பண்ணை பொருட்கள் உற்பத்தியில் சார்ந்துள்ளது. பாசுமதி அரிசி, கோதுமை, கடுகு, காய்கறிகள் ஆகியன பயிரிடப்படுகின்றன.  

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி, ரண்பிர் சிங் புராவின் மக்கட்தொகை 15,197. 1000 ஆண்களுக்கு 810 பெண்கள் என்ற அளவில் பாலின விகிதம் உள்ளது. எழுத்தறிவு 86.06% விழுக்காடாக உள்ளது..
# பரூச்



**பரூச்** (Bharuch) (குஜராத்தி: ભરૂચ; ), இந்தியாவின் , குஜராத் மாநிலத்தின் நர்மதை ஆறு காம்பத் வளைகுடாவில் கலக்கும் இடத்தில் அமைந்துள்ளது. இந்நகர் பரூச் மாவட்டத்தில் அமைந்துள்ளது. பரூச் நகரம் பரூச் மாவட்டத்தின் தலைமையகமாக விளங்குகிறது. வரலாற்றில் மிகவும் தொன்மை வாய்ந்தது  

பரூச் நகரத்தில் சமண தீர்த்தாங்கரர் கோயில்கள் மற்றும் பௌத்த மடாலயங்கள் அதிகம் இருப்பதால் சமணர்கள் மற்றும் பௌத்தர்களுக்கும் இந்நகரம் முக்கியத்துவம் வாய்ந்தது. பருத்தி மற்றும் செயற்கை நூல் ஆலைகள், துணி ஆலைகள், வேதியியல் தொழிற்சாலைகள், நீள இழை பருத்தி நூல்கள், பால் பொருட்கள் தயாரிக்கும் பண்ணைகள் அதிகம் கொண்ட நகரம்.  

## புராண வரலாறு
ஸ்கந்த புராணத்தின்படி, பிருகு முனிவர் பரூச் நகரத்திற்கு வந்த போது, அங்கிருந்த ஒரு ஆமை மீது அமர்ந்து தவமியற்றினார். சமஸ்கிருத மொழியில் ஆமைக்கு கச்சா (Kachchha (कच्छ) என்று பொருள். எனவே இவ்விடத்திற்கு பிருகு கச்சா என்று அழைக்கப்பட்டது.  

## துறைமுகம்
.  
பண்டைய காலத்தில் பரூச் துறைமுக வாயிலாக சீனா, எகிப்து, ரோம், இலங்கை, மதுரை, சுமத்திரா, அரேபியா, பாரசீகம் போன்ற நாடுகளுடன், தங்கம், நவரத்தினங்கள், யாணை தந்தம், வாசனை திரவியங்கள், அழகு சாதனப் பொருட்கள், பட்டு பருத்தி துணிகள் வணிகம் செழிப்பாக இருந்தது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி மக்கள் தொகை 168,391. எழுத்தறிவு விகிதம் 94%.
# பாலச்சந்திர நெமதே



**பாலச்சந்திர நெமதே** (மே 27, 1938) என்பவர் மராட்டியப் புதின ஆசிரியர், கவிஞர், திறனாய்வாளர், கல்வியாளர் எனப் பன்முகம் கொண்டவர். இந்தியாவின் மிக உயர்ந்த இலக்கிய விருதான ஞானபீட விருது (2014) இவருக்கு வழங்க முடிவு செய்து பாரதிய ஞானப் பீட விருதுத் தேர்வுக்குழு அறிவித்துள்ளது.  

## பிறப்பும் கல்வியும்

மராட்டிய மாநிலத்தில் சங்கவி என்னும் சிற்றுரில் பிறந்தார். புனேயில் பெர்குசன் கல்லூரியில் பயின்று பட்டம் பெற்றார். டெக்கான் கல்லூரியில் மொழி நூலில் முதுவர் பட்டமும், மும்பைப் பல்கலைக்கழகத்தில் ஆங்கில இலக்கியம் படித்துப் பட்டமும், வட மகாராட்டிரப் பல்கலைக் கழகத்தில் ஆய்வுப் பட்டமும் இலக்கிய ஆய்வுப் பட்டமும் பெற்றார்.  

## பணி

அகமது நகர், துலே, அவுரங்கபாது ஆகிய பல்கலைக் கழகங்களில் ஆங்கிலம் மராத்தி மொழிகளைக் கற்பிக்கும் ஆசிரியராகப் பாலச்சந்திர நெமதே பணி புரிந்தார். ஒப்பீட்டு இலக்கியங்களையும் கற்பித்தார்.  

## படைப்புகள்

1963 இல் பாலசந்திர நேமதே கோசலா (கூட்டுப் புழு) என்னும் புதினம் எழுதி புகழ் பெற்றார். இந்தப் புதினம் மராட்டிய உலகிற்குப் புதிய வடிவம் கொடுத்தது. ஹூல், சரிலா, பிதார், சூல் ஆகியவை இவர் எழுதிய பிற புதினங்கள் ஆகும். இவையன்றி கவிதைத் தொகுப்புகளும் திறனாய்வுக் கட்டுரைகளும் இவரால் எழுதப்பட்டன.  

## விருதுகள்

1991இல் சாகித்திய அகாதமி விருது தீகஸ்வயம்வர என்னும் விமர்சன நூலுக்காக வழங்கப்பட்டது.  
2011 இல் பத்மசிறீ விருதைப் பெற்றார்.  
2014 ஆம் ஆண்டுக்குரிய ஞானப் பீட விருதுக்காகத் தேர்ந்தெடுக்கப்பட்டுள்ளார். இவ்விருது வரும் ஏப்ரல் மாதம் எழுத்தாளருக்கு வழங்கப்பெறும். இதற்குமுன் மராத்தியில் இவ்விருதினை 1974ல் வி. ச. காண்டேகர், 1988ல் ஷிர்வாத்கர் (எ) குஸ்மகராஜ் மற்றும் 2003ல் கோவிந்த் கராண்டிகார் (எ) விந்தா கராண்டிகார் ஆகியோர் பெற்றுள்ளனர்.  

- http://timesofindia.indiatimes.com/india/Jnanpith-Award-for-Marathi-litterateur-Nemade/articleshow/46146887.cms
- Marathi novelist Bhalchandra Nemade chosen for Jnanpith award, தி இந்து, நாள்: பிப்பிரவரி 7, 2015
- மராத்திய நாவலாசிரியர் பாலச்சந்திர நெமதேவுக்கு 2014க்கான ஞானபீட விருது, தி இந்து (தமிழ்), நாள்: பிப்பிரவரி 6, 2015
# மகாராசகடை குகை எழுத்துக்கள்

**மகாராசகடை குகை எழுத்துகள்** என்பவை தமிழ்நாட்டின் கிருட்டினகிரி மாவட்டம் மகாராசகடை என்ற ஊருக்கு அருகில் அங்கணா மாலையில் உள்ள குகையில் காணப்படும் எழுத்துகள் ஆகும். மகராசாகடை ஊருக்கு அருகில் உள்ள மலையில் உள்ள ஈசுவரன் கெவி எனப்படும் குகையில் 'தமிழி' எனப்படும் தமிழ் பிராமி எழுத்துக்கும், சிந்துவெளி எழுத்துக்கும் இடைப்பட்ட காலத்தில் எழுதப்பட்ட எழுத்துவடிவங்கள் காணப்படுகின்றன. அதன் காலம் கி.மு.1800-500 ஆக இருக்கலாம் என்று கருதப்படுகிறது. அக்காலகட்டத்தில் சிந்துவெளி எழுத்தையும், தமிழி எழுத்தையும் கலந்த எழுத்து முறையையும் அக்கால மக்கள் பயன்படுத்தியிருக்கலாம் என்று கருதப்படுகிறது. **கமட்டன் மகன் சகடன் அனங்கன்** என்பவன் பெயர் இதில் எழுதப்பட்டுள்ளது. கமட்டன் என்பது தமிழியிலும் சகடன் அனங்கன் என்பது சிந்துவெளி எழுத்திலும் எழுதப்பட்டுள்ளது.  

## இதனையும் காண்க
- பண்டைய இந்தியக் கல்வெட்டுக்கள்
# துருவன் தரவர்சன்



**துருவன்** (ஆட்சிக்காலம் 780-793 ) என்பவன் இராஷ்டிரகூடப் பேரரசின் குறிப்பிடத்தக்க அரசனாவான். இவன் தனது அண்ணன் இரண்டாம் கோவிந்தனுக்கு பதிலாக ஆட்சிக்கட்டிலில் ஏறியவன் ஆவான். இரண்டாம் கோவிந்தன் சிற்றின்ப மகிழ்ச்சியிலும், களியாட்டங்களிலுமே அளவுக்கு மீறி ஈடுபாடுகாட்டிவந்ததால் மக்களிடமும், உள்ளூர் தலைவர்களிடமும் தனது செல்வாக்கை இழந்தான் என்று வரலாற்றாசிரியர் காமத் மூன்றாம் கிருட்டிணனின் கர்கடு செப்புத்தகடுகளை மேற்கோள் காட்டிக் கூறுகிறார். கி.பி.779 ஆண்டைய துலியா மானியக் கல்வெட்டு மற்றும் 782 ஆண்டைய கருகடள்ளி கல்வெட்டுகளில் துருவன் மன்னனானதை கூறுகின்றன. சில வரலாற்றாசிரியர்கள் துருவன் புரட்சிசெய்து அரியணையை பிடுங்கியதாக கூறுகின்றனர் என்றாலும், மற்ற வரலாற்றாசிரியர்கள் இரண்டாம் கோவிந்தனிடமிருந்து அரியணை மாற்றம் அமைதியான முறையில் நடந்து முடிந்ததாக நினைக்கிறனர். இவன் கலிவல்லபன், சிறீவல்லபன், துருவவர்சன், மகாராஜாதிராஜா ,பரமேசுவரன் போன்ற பட்டங்களைக் கொண்டிருந்தான்.  

## வடக்கு,கிழக்கு வெற்றிகள்

துருவன் இராஷ்டிரகூடர் ஆதிக்கத்தையும் ஆட்சி எல்லையையும் விரிவாக்கும் நடவடிக்கைகளை தொடர்ந்து செய்துவந்தான். வட இந்தியவில் அவன் கன்னோஜையும், மத்திய இந்தியாவின் குர்ஜர பிரதிஹாரா பேரரசு மற்றும் வங்கத்தின் தர்மபால என்கிற பாலப் பேரரசசையும், போரில் வெற்றிகொண்டான் என்றாலும் இந்த வெற்றிகளால் அப்பகுதிகளை நிரந்தரமாக தன்வசம் வைத்திருக்க இயலாவிட்டாலும், பொருளையும், புகழையும் அடைந்தான். எனினும் மற்றொரு வரலாற்றாசிரியர் துருவனின் பேரரசு வடக்கில் அயோத்தி முதல் தெற்கில் இராமேசுவரம்வரை இருந்ததாக கூறுகிறார்.
# ஆர்ப்பாட்டக் கலை

**ஆர்ப்பாட்டக் கலை** (*protest art*) என்பது ஒரு எதிர்ப்புப் போராட்டத்தை புத்தாக்கச் சிந்தனையோடு நிகழ்த்துவது ஆகும். சமூகப் போராட்டங்களில் செயற்றிறனோடு செயற்படுகின்ற தனிநபர்களும், அமைப்புகளும், குழுக்களும் பரந்துபட்ட அளவில் தங்கள் புத்தாக்கப் படைப்புத் திறனை வெளிப்படுத்திக் கவனயீர்ப்புப் போராட்டத்தை நடாத்துவார்கள்.  

பதாகைகள், சுவரொட்டிகள், சுவரோவியங்கள், பொருட்கள் போன்றவற்றைப் பயன்படுத்தித் தங்கள் செய்திகளைக் கொண்டுபோய்ச் சேர்ப்பார்கள்.
# கண்ட்லா துறைமுகம்


**கண்ட்லா** அல்லது **கண்ட்லா துறைமுகம்** அல்லது **புது கண்ட்லா** (Kandla, also Kandla Port or New Kandla) இந்தியா வின் மேற்குப் பகுதியில் உள்ள குஜராத் மாநிலத்தின் கட்ச் மாவட்டத்தில் அமைந்த துறைமுக நகரம். கட்ச் வளைகுடாவில் கண்ட்லா துறைமுகம் அமைந்துள்ளது. சரக்குகளை கையாள்வதில் மற்ற பெரிய இந்திய துறைமுகங்களுக்கு நிகரானது.  

கண்ட்லா துறைமுகம், கப்பல்களில் சரக்குகளை கப்பல்களில் ஏற்றி இறக்குவதில் இந்தியாவில் முதல் இடத்தை வகிக்கிறது. கண்டலா துறைமுகம், தனியார் நிறுவனங்களுடன் கூட்டுச் சேர்ந்து எண்ணெய் சுத்திரிகரிப்பு ஆலைகளுக்குத் தேவையான கச்சா எண்ணெயை இறக்குமதி செய்கிறது.  

## பொருளாதாரம்
1965இல் துவக்கப்பட்ட கண்டலா சிறப்புப் பொருளாதார மண்டலம், இந்தியாவின் மிகப்பெரிய சிறப்புப் பொருளாதார மண்டலம் ஆகும். . இந்தியாவின் முதல் கட்டற்ற ஏற்றுமதி துறைமுகம் கண்ட்லா துறைமுகம் ஆகும். கண்ட்லா துறைமுகத்திலிருந்து ஒன்பது கி. மீ.. தொலைவில் உள்ள கண்ட்லா சிறப்பு பொருளாதார மண்டலம் 310 ஹெக்டர் பரப்பளவு கொண்டது  
கண்டலா துறைமுகம் உப்பு, துணிகள், தானியங்களை ஏற்றுமதி செய்வதாலும், கச்சா இரும்பு, எக்கு, இயந்திரங்கள், எண்ணெயை இறக்குமதி செய்வதாலும் அதிக வருவாய் ஈட்டும் துறைமுகமாக உள்ளது.  
துறைமுகத்தை ஒட்டியுள்ள வளர்ந்து வரும் புது கண்ட்லா நகரம் பல்வேறு தங்கும் விடுதிகள் மற்றும் கல்வி நிறுவனங்களைக் கொண்டுள்ளது
# காந்திதாம்



**காந்திதாம்** (Gandhidham) இந்தியாவின், குஜராத் மாநிலத்தில், கட்ச் மாவட்டத்தில் அமைந்துள்ள வேகமாக வளர்ந்து வரும் நகரம். இந்தியப்பிரிவினைக்கு பின் பாகிஸ்தான் நாட்டின் சிந்துப் பகுதியிலிருந்து குஜராத்திற்கு வந்த அகதிகளைத் தங்க வைக்க இந்நகரம் 1950இல் துவக்கப்பட்டது. இந்நகரை காந்திதாம் நகராட்சி மன்றம் நிர்வகிக்கிறது. மகாத்மா காந்தியடிகளின் நினைவாக, இந்நகரத்திற்கு காந்திதாம் எனப் பெயர் சூட்டப்பட்டுள்ளது. இந்நகரத்தின் முந்தைய பெயர் **சர்தார் கஞ்ச்** ஆகும். கண்ட்லா துறைமுகத்திற்கு அருகில் இந்நகரம் அமைந்துள்ளது.  

## வானிலை
கோடைக்காலத்தில் மிக அதிக வெப்பமும், குளிர்காலத்தில் கடுங்குளிரும் காணப்படுகிறது. பொதுவாக வறண்ட வானிலையே உள்ளது. மழை அளவு மிகக் குறைவு.  

## போக்குவரத்து
இந்திய இரயில்வே போக்குவரத்து இந்திய நாட்டின் முக்கிய நகரங்களுடன் காந்திதாம் நகரம் இணைக்கப்பட்டுள்ளது.
# உயிலங்குளம்



**உயிலங்குளம்**, இலங்கையின் வடமாகாணத்தில் உள்ள மன்னார் மாவட்டத்தைச் சேர்ந்த ஒரு சிறிய நகரம் ஆகும். ஏ-14 நெடுஞ்சாலை எனப்படும் மதவாச்சி - தலைமன்னார் நெடுஞ்சாலையில், மன்னாரில் இருந்து ஏறத்தாழ 19 கிலோ மீட்டர் தொலைவில் உள்ளது. மன்னார் பிரதேச செயலாளர் பிரிவில் உள்ள உயிலங்குளம் கிராம அலுவலர் பிரிவில் இந்த ஊர் அடங்குகிறது. இதன் எல்லைகளை அண்டி மேற்கில் புதுக்கமமும், வடக்கில் கள்ளிக்கட்டைக்காடு, நீலசேனை என்பனவும், கிழக்கில் வண்ணாமோட்டை, மாதோட்டம் என்பனவும் உள்ளன. தெற்கில் நானாட்டான் பிரதேச செயலாளர் பிரிவு உள்ளது.
# புஜ்



## போக்குவரத்து வசதிகள்
புஜ் இரயில் நிலையம் மற்றும் விமான நிலையங்கள், புஜ் நகரத்தை அகமதாபாத், மும்பை, காந்திநகர், புதுதில்லி, பெங்களூரு, புனே, மற்றும் நாட்டின் முக்கிய நகரங்களுடன் இணைக்கிறது. மாநில பேரூந்துகள் குஜராத் மாநிலத்தின் பிற நகரங்களுடன் இணைக்கிறது.  

## மக்கள் வகைப்பாடு
2008ஆம் ஆண்டு கணக்குப்படி புஜ் பகுதியின் மக்கட்தொகை 136,429. அதில் ஆண்கள் 71,056 ஆகவும், பெண்கள் 65,373 ஆக உள்ளனர். மொத்த வீடுகள் எண்ணிக்கை 27,999ஆக உள்ளது..
# குறிஞ்சிவாணன்



**குறிஞ்சிவாணன்** (**பி. மாணிக்கம்**, தெமோதரை, பதுளை மாவட்டம், இலங்கை) குறிப்பிடத்தக்க ஈழத்துக் கவிஞர் ஆவார். 1963 இல் எழுதத் தொடங்கிய இவர் குறிஞ்சிவாணன் என்ற புனைபெயருடன் மாக்ணி, அக்கரைப்பாமா, சாகாமம் மணியன் போன்ற புனைபெயர்களிலும் கவிதைகள் எழுதியுள்ளார்.  

## வாழ்க்கைக் குறிப்பு
மலையகத்தைப் பிறப்பிடமாகக் கொண்ட இவர் அக்கரைப்பற்றில் சிலகாலம் வாழ்ந்து தற்போது திருக்கோயில் பிரிவிலுள்ள சாகாமம் எனும் குடியேற்றக் கிராமத்தில் வசித்துவருகிறார்.  

## கவிதையுலகில்
இவர் தனது 18 வது வயதில் 'வெற்றி நமதே' என்னும் தலைப்பில் வீரகேசரிக்கு தனது முதற்கவிதையை எழுதினார். தொடர்ந்து தினபதி, சிந்தாமணி, ராதா, சுதந்திரன், செய்தி போன்ற பத்திரிகைகளில் இவரது 100 க்கும் மேற்பட்ட கவிதைகள் பிரசுரமாகின. 1968 இல் 'கல்லச்சு இயந்திரம்' ஒன்றைத் தயாரித்து அதன்மூலம் 'மலைக்கீதம்' எனும் மெல்லிசைப் பாடல் தொகுதியொன்றை வெளியிட்டார். அடுத்து மலையக மக்களின் பிரச்சினைகளை மையமாகவைத்து 'தேனிசை' என்ற பாடல்தொகுப்பைப் பிரசுரித்தார். 1991 இல் ஐரோப்பிய நாடான பெர்லின் நகரில் அமரர் 'நடேசையர்' நினைவாக நடைபெற்ற தமிழ் இலக்கிய மகாநாட்டில் இவரது 50 கவிதைகள் பார்வைக்கு வைக்கப்பட்டன. இவர் அக்கரை மாணிக்கம், அமரர். கவிஞர் க.வடிவேல் கல்முனைப்பூபால், சி. கனகசூரியம் போன்றோருடன் கவியரங்குகளில் பங்குகொண்டு சிறந்த கவிதைகள் பாடியுள்ளார். 1996 இல் திருக்கோவிலில் நடைபெற்ற சாகித்திய விழாவில் எழுத்தாளர் 'அன்புமணி' அவர்களால் பொன்னாடை போர்த்திக் கௌரவிக்கப்பட்டார். 1998 இல் வெளியான 'இன்னும் விடியவில்லை' எனும் மரபுக் கவிதைத் தொகுதியில் இவரது கவிதைகளும் இடம்பெற்றுள்ளன. இன்றும் எழுதிக் கொண்டிருக்கிறார்.  

## வெளிவந்த நூல்கள்
- மலைக்கீதம் (1968, மெல்லிசைப் பாடல் தொகுப்பு)
- தேனிசை (பாடல்தொகுப்பு - மலையக மக்களின் பிரச்சினைகளை மையமாகவைத்து )
- துயரம் சுமக்கும் தோழர்களாய் (2011, கவிதைத்தொகுப்பு)

## விருதுகள்
- புலவர்மணி ஆ. மு. சரீபுத்தீன் தமிழியல் விருது (ரூபாய் 10,000 பணத்துடன்) - *துயரம் சுமக்கும் தோழர்களாய்* கவிதைத்தொகுப்புக்கு